Thresor de la langue françoise/Tristan
# Thresor de la langue françoise/Tristan

Tristan, m. acut. Est tantost nom propre d'homme, tantost agnom (comme les Latins l'appellent) & est fait de tristesse. Nicole Gilles en la vie du Roy Sainct Louys : la Royne, femme de Sainct Louys, qui estoit en la cité de Damiete, accoucha d'vn fils, lequel tost apres sa natiuité, fut desrobé de son bers par vn sarrazin esclaue. Mais il fut recouuert : & le fit la Royne baptiser, & nommer Iehan, & surnommer Tristan, pour raison de la tristesse qu'elle auoit euë à l'heure qu'elle enfanta, de la prinse de son mari, & de la male aduenture des Chrestiens que les Sarrasins auoyent desconfits ainsi a on nommé Tristan l'hermite, & Tristan le Danois.

